[bookmark: _GoBack][image: sigla_pmt_cmyk]ROMÂNIA
JUDEŢUL TIMIŞ
MUNICIPIUL TIMIŞOARA
PRIMAR
SC2022- 25545 /17.10.2022

REFERAT DE APROBARE  A PROIECTULUI DE HOTĂRÂRE
privind atribuirea în folosință gratuită către Consiliul Județean Timiș a suprafeței de 25000 mp din terenul înscris în C.F.436974 Timișoara
1. Descrierea situaţiei actuale:
 	Primăria Municipiului Timișoara și Consiliul Județean Timiș fac parte din Asociația de Dezvoltare Intercomunitară Deșeuri Timiș, constituită pentru a gestiona în comun serviciul de salubrizare a localităților din județul Timiș, precum și realizarea în comun a unor proiecte de investiții publice de interes zonal sau regional.
	Prin  adresa cu nr. 20887/25.07.2022 a Compartimentului Mediu din cadrul Consiliului Județean  Timiș s-a specificat suprafața necesară, 25000 mp, pentru realizarea liniei de sortare deșeuri reciclabile cu capacitate de aproximativ 31000 tone/an, conform informațiilor primite de la realizatorul Planului Județean de Gestionare a Deșeurilor 2019-2025, S.C. EPMC CONSULTING S.R.L.
2. Schimbări preconizate și rezultate așteptate:
	Conform Planului Județean de Gestionare a Deșeurilor 2019-2025 s-a propus modernizarea Sistemului integrat de management al deșeurilor, accesându-se în acest sens Programul Operațional Infrastructură Mare 2014-2020, Axa Prioritară 3-Dezvoltarea infrastructurii de mediu în condiții de management eficient al resurselor, Obiectivul specific (OS) 3.1. Reducerea numărului depozitelor neconforme și creșterea gradului de pregătire pentru reciclare a deșeurilor în România, Apel de proiecte pentru dezvoltarea infrastructurii de management integrat al deșeurilor-proiecte noi de investiții finanțate prin P.O.I.M.
3. Alte informații:
 Terenul propus de Primăria Municipiului Timișoara pentru construirea liniei de sortare a  deșeurilor reciclabile este adiacent Stației de sortare pentru reciclarea deșeurilor Timișoara din str. George Constantinescu (fosta str. Mile Cărpenișan), este înscris în CF 436974 Timișoara cu suprafața de 43660 mp, proprietatea Municipiului Timișoara - domeniu public, din care se va dezmembra suprafața de 25000 mp pentru realizarea liniei de sortare deșeuri reciclabile cu capacitate de aproximativ 31000 tone/an.
4. Concluzii:
	Având în vedere cele menţionate mai sus, considerăm necesară și oportună aprobarea atribuirii în folosință gratuită, pe perioada funcționării obiectivului ”Linie de sortare a deșeurilor  reciclabile cu capacitate de 31000 tone/an”, către Consiliul Județean Timiș, a suprafeței de 25000 mp din  terenul situat în Timișoara, str. George  Constantinescu (fosta str. Mile Cărpenișan), înscris în CF 436974 Timișoara cu suprafața totală de 43660 mp, proprietatea Municipiului Timișoara - domeniu public, dezmembrarea suprafeței de 25000 mp se va realiza prin grija Consiliului Județean Timiș, precum și aprobarea contractului cadru de folosinţă gratuită, conform Anexei nr.1.

RAPORT DE SPECIALITATE
privind atribuirea în folosință gratuită către Consiliul Județean Timiș a suprafeței de 25000 mp din terenul înscris în C.F.436974 Timișoara

              Având în vedere Referatul de aprobare a proiectului de hotărâre nr. SC2022-  25545/17.10.2022 al Primarului Municipiului Timișoara și Proiectul de hotărâre privind atribuirea în folosință gratuită către Consiliul Județean Timiș a  suprafeței de 25000 mp din terenul înscris în C.F.436974 Timișoara, facem următoarele precizări:
	Primăria Municipiului Timișoara și Consiliul Județean Timiș fac parte din Asociația de Dezvoltare Intercomunitară Deșeuri Timiș, constituită pentru a gestiona în comun serviciul de salubrizare a localităților din județul Timiș, precum și realizarea în comun a unor proiecte de investiții publice de interes zonal sau regional.
	Prin  adresa cu nr. 20887/25.07.2022 a Compartimentului Mediu din cadrul Consiliului Județean  Timiș s-a specificat suprafața necesară, 25000 mp, pentru realizarea liniei de sortare deșeuri reciclabile cu capacitate de aproximativ 31000 tone/an, conform informațiilor primite de la realizatorul Planului Județean de Gestionare a Deșeurilor 2019-2025, S.C. EPMC CONSULTING S.R.L.
	Conform obiectivelor asumate prin Planul Județean de Gestionare a Deșeurilor 2019-2025 s-a propus modernizarea Sistemului integrat de management al deșeurilor, accesându-se în acest sens Programul Operațional Infrastructură Mare 2014-2020, Axa Prioritară 3 - Dezvoltarea infrastructurii de mediu în condiții de management eficient al resurselor, Obiectivul specific (OS) 3.1. Reducerea numărului depozitelor neconforme și creșterea gradului de pregătire pentru reciclare a deșeurilor în România, Apel de proiecte pentru dezvoltarea infrastructurii de management integrat al deșeurilor - proiecte noi de investiții finanțate prin P.O.I.M.
Terenul propus de Primăria Municipiului Timișoara pentru construirea liniei de sortare a deșeurilor reciclabile este adiacent Stației de sortare pentru reciclarea deșeurilor Timișoara din str. George Constantinescu (fosta str. Mile Cărpenișan), este înscris în CF 436974 Timișoara cu suprafața de 43660 mp, proprietatea Municipiului Timișoara - domeniu public, din care se va dezmembra suprafața de 25000 mp pentru realizarea liniei de sortare deșeuri reciclabile cu capacitate de aproximativ 31000 tone/an, prin grija Consiliului Judeţean Timiş.
	 Având în vedere prevederile art. 349 din Ordonanța nr.57/2019 privind Codul administrativ, datele de identificare ale terenului sunt cuprinse în CF 436974 Timișoara, valoarea de inventar a terenului este de 7766939 lei, având nr. de inventar 6257, destinația imobilului atribuit în folosință gratuită va fi pentru realizarea obiectivului ”Linie de sortare a deșeurilor  reciclabile cu capacitate de 31000 tone/an”, fiind interzisă folosirea terenului respectiv în alt scop. 
	Dreptul de folosință gratuită se va acorda pe perioada funcționării obiectivului ”Linie de sortare a deșeurilor  reciclabile cu capacitate de 31000 tone/an”, începând cu data intrării în vigoare a hotărârii de consiliu local. Procesul verbal de predare-primire se va face în termen  de 60 de zile de la data intrării în vigoare a prezentei hotărâri.
	Cheltuielile de întreținere și răspunderea asupra bunului atribuit cad în sarcina beneficiarului dreptului de folosință, adică în sarcina Consiliului Judeţean Timiş. Obligațiile beneficiarului dreptului de folosință și sancțiunile pentru nerespectarea obligațiilor sunt cele corespunzătoare art. 350 ” La încetarea folosinței gratuite titularul dreptului de folosință este obligat să restituie bunul în stare corespunzătoare folosinței și liber de orice sarcini”, art.351, art.352 din Ordonanța de Urgență nr.57/2019 privind Codul Administrativ.
	Conform adresei Serviciului Juridic nr. CT2022-21402/08.09.2022 nu figurează litigii pe rolul instanțelor de judecată în curs de soluționare cu privire la imobilul înscris în CF 436974 Timişoara, cu nr. cad. 436974.
 	Prin adresa nr. SC2022-21402/30.08.2022 Compartimentul Fond Funciar ne comunică că nu sunt înregistrate revendicări în baza legilor fondului funciar asupra imobilului înscris în CF 436974 Timişoara cu nr. cad. 436974 şi nr. top.vechi 694/1/1,694/1/2,695/1/2,695/1/2/1,695/1/2/2, 695/1/2/3,695/1/2/4 . 
	Conform adresei nr. SC2022-21402/31.08.2022 a Biroului Clădiri Terenuri terenul cu nr. top. vechi 694/1/1 a fost revendicat conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989, fiind emisă Dispoziţia nr. 3453/28.12.2007 de respingere a notificării. Pentru parcelele cu nr. top. vechi 694/1/2,695/1/2,695/1/2/1,695/1/2/2,695/1/2/3,695/1/2/4 nu au fost depuse cereri de revendicare în baza Legii 10/2001 şi nici în baza O.U.G.nr.94/2000, republicată, modificată şi completată prin O.U.G. nr. 209/2005 privind retrocedarea unor imobile care au aparţinut cultelor religioase din România.
	Conform art. 129, alin (6), lit.b) din Ordonanța nr.57/2019 privind Codul administrativ: ”În exercitarea atribuţiilor prevăzute la alin. (2) lit. c), consiliul local hotărăşte vânzarea, darea în administrare, concesionarea, darea în folosinţă gratuită sau închirierea bunurilor proprietate privată a comunei, oraşului sau municipiului, după caz, în condiţiile legii.”
	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea atribuirii în folosință gratuită, pe perioada funcționării obiectivului ”Linie de sortare a deșeurilor  reciclabile cu capacitate de 31000 tone/an”, către Consiliul Județean Timiș, a suprafeței de 25000 mp din  terenul situat în Timișoara, str. George  Constantinescu (fosta str. Mile Cărpenișan), înscris în CF 436974 Timișoara cu suprafața totală de 43660 mp, proprietatea Municipiului Timișoara - domeniu public, dezmembrarea suprafeței de 25000 mp se va realiza prin grija Consiliului Județean Timiș, precum și aprobarea contractului cadru de folosință gratuită, conform Anexei nr.1.
[bookmark: _Hlk36138493]	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

